b'\n_START_ARTICLE_\nVladimir Dolni\xc4\x8dar\n_START_SECTION_\n\xc5\xbdivljenjepis\n_START_PARAGRAPH_\nVladimir Dolni\xc4\x8dar, brat Ivana Dolni\xc4\x8darja, se je \xc5\xbee zelo zgodaj vklju\xc4\x8dil v delavsko gibanje. \xc4\x8clan KPS je postal januarja 1941. Po okupaciji je postal organizator NOB na Dobrovi in okolici. Leta 1942 je postal \xc4\x8dlan rajonskega komiteja KPS Ljubljana-Vi\xc4\x8d in vodja VOS; spomladi istega leta je od\xc5\xa1el v partizane in v Dolomitskem odredu postal politi\xc4\x8dni komisar in kasneje komandant bataljona. V bojih pri Ba\xc5\xa1ki grapi je bil hudo ranjen in se je sam ustrelil, da ne bi pri\xc5\xa1el v roke sovra\xc5\xbeniku.'